CELEX: 32020D1549
Language: lt
Date: 2020-10-22 00:00:00
Title: Komisijos įgyvendinimo sprendimas (ES) 2020/1549 2020 m. spalio 22 d. kuriuo panaikinamas Sprendimas 2004/200/EB dėl apsaugos priemonių nuo Pepino mozaikos viruso įvežimo į Bendriją ir išplitimo joje (pranešta dokumentu Nr. C(2020) 7139)

26.10.2020   
               
               
                  LT
               
               
                  Europos Sąjungos oficialusis leidinys
               
               
                  L 354/7
               
            
         KOMISIJOS ĮGYVENDINIMO SPRENDIMAS (ES) 2020/1549
         2020 m. spalio 22 d.
         kuriuo panaikinamas Sprendimas 2004/200/EB dėl apsaugos priemonių nuo Pepino mozaikos viruso įvežimo į Bendriją ir išplitimo joje
         
            
               (pranešta dokumentu Nr. C(2020) 7139)
            
         
         EUROPOS KOMISIJA,
         atsižvelgdami į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 30 straipsnio 1 dalį ir 37 straipsnio 2 dalį,
         kadangi:
         
                     (1)
                  
                  
                     Komisijos sprendime 2004/200/EB (2) nustatytos priemonės, kuriomis siekiama apsaugoti nuo Pepino mozaikos viruso įvežimo į Sąjungą ir išplitimo joje ant pomidorų (Lycopersicon lycopersicum (L.) Karsten ex Farw.) sėklų. Tokios priemonės netaikomos sėkloms, skirtoms galutiniam vartotojui;
                  
               
                     (2)
                  
                  
                     šis kenkėjas nėra įtrauktas į Tarybos direktyvos 2000/29/EB (3) I arba II priedą ir jo atžvilgiu taikomi tik Sprendimu 2004/200/EB nustatyti konkretūs reikalavimai;
                  
               
                     (3)
                  
                  
                     pakartotinai įvertinus šio kenkėjo fitosanitarinę būklę jis buvo įtrauktas į Komisijos įgyvendinimo reglamento (ES) 2019/2072 (4) IV priedo, kuriame pateikiamas Sąjungos reguliuojamų nekarantininių kenkėjų ir konkrečių sodinti skirtų augalų sąrašas su atitinkamomis aptariamos daržovės sėklos kategorijomis ir ribinėmis vertėmis, F dalį. Jo atžvilgiu taip pat taikomos to reglamento V priedo E dalyje nustatytos priemonės;
                  
               
                     (4)
                  
                  
                     todėl Sprendimas 2004/200/EB yra nebeaktualus ir turėtų būti panaikintas;
                  
               
                     (5)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2004/200/EB panaikinamas.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. spalio 22 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 317, 2016 11 23, p. 4.
         
            (2)  2004 m. vasario 27 d. Komisijos sprendimas 2004/200/EB dėl apsaugos priemonių nuo Pepino mozaikos viruso įvežimo į Bendriją ir išplitimo joje (OL L 64, 2004 3 2, p. 43).
         
            (3)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
         
            (4)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).